section_heading: Opis dobra
paragraph_text: Zgrada je sagrađena 1900. g., u naselju, uz jednu od glavnih ulica. Građevina je slobodnostojeća jednokatnica pravokutnog tlocrta. Tlocrtni raspored je jednostavan i funkcionalan s poprečno položenim ulaznim hodnikom koji dijeli zgradu na dva dijela, a s obje strane su prostorije orijentirane na ulicu i dvorište. Glavno pročelje naglašeno je i razvedeno oblicima pojednostavljenog kasnog historicizma s prijelaza 19. u 20. st. Središnji rizalit s glavnim, danas zazidanim ulazom, posebno je naglašen trokutasto završenom atikom iznad krovnog vijenca.